b'\n_START_ARTICLE_\nLasas\n_START_PARAGRAPH_\nLasas, arkanas (angl. lasso, lariat, riata; rus. \xd0\xbb\xd0\xb0\xd1\x81\xd1\x81\xd0\xbe, \xd0\xb0\xd1\x80\xd0\xba\xd0\xb0\xd0\xbd)\xc2\xa0\xe2\x80\x93 virv\xc4\x97 su slenkan\xc4\x8dia kilpa, taip padaryta, kad j\xc4\x85 b\xc5\xabt\xc5\xb3 galima taip sviesti, kad kilpa u\xc5\xbesinert\xc5\xb3 ant taikinio (gyv\xc5\xabno kaklo, \xc5\xbemogaus liemens ir pan.)._NEWLINE_Lasai yra tradicinis gyvulinink\xc5\xb3 \xc4\xafrankis. Kaip arkanas lasas nuo seno \xc5\xbeinomas Azijos klajokli\xc5\xb3 tautoms. Populiarioje kult\xc5\xabroje lasai daugiau \xc5\xbeinomi kaip kauboj\xc5\xb3 \xc4\xafrankis. Lasus paprastai naudoja gyvuliams gaudyti, ta\xc4\x8diau kai kuriais atvejais raiteliai naudojo kaip ginkl\xc4\x85 prie\xc5\xa1ininkui \xc4\xaf nelaisv\xc4\x99 imti. Kaip ginklas lasas da\xc5\xbeniausiai b\xc5\xabdavo naudojamas prie\xc5\xa1 p\xc4\x97s\xc4\x8dius prie\xc5\xa1ininkus._NEWLINE_Lasas paprastai taip daromas i\xc5\xa1 stand\xc5\xbeios virv\xc4\x97s ar dir\xc5\xbeelio, kad kilpa likt\xc5\xb3 atvira, nesusisukt\xc5\xb3. Stand\xc5\xbeios virv\xc4\x97s kilp\xc4\x85 lengviau i\xc5\xa1skleisti s\xc4\x97dint ant arklio, lengviau mesti. Darom\xc4\x85 las\xc4\x85 neretai subalansuodavo svareliais, kad jis b\xc5\xabt\xc5\xb3 lengviau svaidomas.'